OBRAZLOŽENJE UZ DRUGE IZMJENE I DOPUNE

PRORAČUNA OPĆINE LIŽNJAN-LISIGNANO ZA 2019.G.

## I OPĆE NAPOMENE

U skladu s odredbama Zakona o proračunu (Narodne novine br. 87/08,136/12,15/15) koje se odnose na izradu proračuna, vlastitih procjena pojedinih prihoda i rashoda koje se temelje na izvršenju proračuna općine u 2017. i 2018. godini, objavljenih Uputa Ministarstva financija za izradu proračuna jedinica lokalne i područne (regionalne) samouprave za razdoblje od 2019. do 2020. godine, Općina Ližnjan – Lisignano izradila je prijedlog Proračuna za 2019. godinu i projekcije proračuna za 2020. i 2021. godinu, prijedlog je usvojen od strane Općinskog vijeća Općine Ližnjan te je Proračun donesen na 16. sjednici održanoj 20.12.2018. godine. Potom je, slijedom odredbi članka 46. Zakona o proračunu («Narodne novine» broj 87/08,136/12,15/15) Načelnik izvršio izmjene u Proračunu kroz Odluku o preraspodjeli sredstava u Proračunu za 2019. godinu Klasa: 400-01/19-01/07, Ur.broj: 2168/03-01-19-1 od 2.5.2019.g. nakon čega su na prijedlog Načelnika donesene Prve izmjene i dopune Proračuna za 2019.g. na 20. sjednici Općinskog vijeća Općine Ližnjan-Lisignano dana 24.7.2019.g.

Budući tijekom prvih devet mjeseci nisu ostvareni prihodi po osnovi komunalnog doprinosa za izdvojene projekte u turističkim područjima, te se procjenjuje da neće biti ostvareni niti do konca godine, bilo je potrebno umanjiti navedenu stavku koja je izvorno planirana u značajnom iznosu. Također, kako nije izgledno ostvarenje dijela prihoda po osnovi kapitalnih pomoći od institucija RH i fondova (poglavito sredstva za reciklažno dvorište) potrebno je izvršiti izmjene i u tom dijelu proračuna. Ujedno se slijedom činjenice da su se zbog navedenih novih okolnosti ukazala potrebe za izmjenama na pojedinim stavkama kapitalnih projekata u Programu gradnje komunalne infrastrukture i u Programu održavanja komunalne infrastrukture kao i izmjenama u računu financiranja kroz povećanje stavke kreditnog zaduženja, pristupilo izradi ovih Drugih izmjena i dopuna Proračuna Općine Ližnjan-Lisignano za 2019. godinu.

Prijedlog Drugih izmjena i dopuna proračuna Općine Ližnjan – Lisignano za 2019. godinu donosi se na isti način kao i sam Proračun, te sadrži slijedeće elemente:

- opći dio proračuna koji sadrži račun prihoda i rashoda i račun financiranja

- posebni dio proračuna koji se sastoji od plana rashoda i izdataka raspoređenih u programe koji se sastoje od aktivnosti i projekata

- plan razvojnih programa.

U Računu prihoda i rashoda planirani prihodi i primici iskazani su po prirodnim vrstama i izvorima financiranja, a rashodi i izdaci po ekonomskoj klasifikaciji usklađenoj s Računskim planom proračuna.

U Računu financiranja iskazani su primici od financijske imovine i zaduživanja, te izdaci za financijsku imovinu i otplatu kredita i zajmova.

Posebni dio proračuna sadrži rashode i izdatke raspoređene po programima, odnosno njihovim sastavnim dijelovima (aktivnosti, tekući i kapitalni projekti). Rashodi su iskazani prema ekonomskoj, funkcijskoj klasifikaciji i izvorima financiranja.

Planovi razvojnih programa predstavljaju strateško-planski dokument jedinice lokalne i područne (regionalne) samouprave stvarajući pretpostavku za povezivanje svih strateških dokumenata jedinice sa proračunskim planiranjem.

U dijelu koji se odnosi na proračunskog korisnika Dječji vrtić Bubamara Ližnjan – Lisignano, ovim Drugim izmjenama Proračuna za 2019.g. stavke se nisu mijenjale budući Proračunski korisnik nije predložio izmjene .

# IZMJENE I DOPUNE PRORAČUNA

Ovim Drugim izmjenama i dopunama Proračuna za 2019.g. s projekcijama za 2020. i 2021.g., mijenjaju se planirane stavke za 2019. godinu, te se ukupni iznos planiranih raspoloživih prihoda i primitaka i rashoda i izdataka Općine Ližnjan-Lisignano za 2019.g. umanjuje za ukupno -7.414.369,41 kuna.

# PRIHODI I RASPOLOŽIVA SREDSTVA

Raspoloživa sredstva prethodnih godina (nekonsolidirani višak prihoda) su usklađena s ostvarenim iznosom viška prihoda Općine Ližnjan – Lisignano na dan 31.12.2018.g. u iznosu od 6.653.388,62 kn utvrđene u godišnjem izvještaju o izvršenju proračuna za 2018.g.

Prihodi iz skupine 61, porezni prihodi, se usklađuju za 74.000,00 kune. Uvećana je stavka prihoda od poreza na imovinu za 80.000,00 kuna, te je umanjena stavka poreza na robu i usluge za -6.000,00 kuna.

Slijedom očekivanja da se do konca godine neće realizirati značajan dio prihoda po osnovi pomoći iz drugih proračuna (kapitalnih donacija) umanjuju se ukupne planirane stavke u podskupini 633 Pomoći iz inozemstva i od subjekata unutar općeg proračuna za -1.333.150,00 kuna. Umanjenje se odnosi na očekivanu manju kapitalnu pomoć od Istarske Županije na ime obnove osnovne škole u Šišanu. Navedena pomoć je prvotno planirana u iznosu od 1.000.000,00 kuna dok se ovim izmjenama planira od Istarske županije i Grada Pule ostvariti kapitalnu pomoć od 600.000,00 kuna.

Umanjuje se stavka kapitalne pomoći od Ministarstva turizma za plažu Salbunić za -333.150,00 kuna te je novi iznos te stavke 166.850,00 kuna, ukidaju se stavke pomoći od Ministarstva graditeljstva za razvoj komunalnog gospodarstva, od Ministarstva regionalnog razvoja za sufinanciranje projekta energetske obnove škole u Valturi i nabave spremnika za odvojeno skupljanje otpada.

U podskupini 638 Pomoći iz proračuna temeljem prijenosa EU sredstava, planirane kapitalne pomoći se ukupno umanjuju za -2.525.500,00 kuna, od čega se na sredstva od FZEU za energetsku obnovu objekta odnosi -138.000,00 kuna te na sredstva iz Fonda za zaštitu okoliša za projekt reciklažnog dvorišta u Šišanu -2.500.000,00 kuna budući se cijeni da navedeni natječaj Fonda neće biti dovršen do konca 2019. godine. Istovremeno se u proračun unosi nova stavka za odobrena sredstva za europski projekt WI FI točaka, u iznosu od 112.500,00 kuna.

Prihodi po osnovi okvirno odobrenih EU sredstava bespovratne potpore iz podmjere 7.4. će se uvrstiti u proračun po ostvarenju, konačno ostvarenje ovisi o ispunjavanju svih uvjeta iz Ugovora o financiranju, pravilnika i natječaja.

Procijenjeni prihodi od imovine (skupina 64) se ukupno uvećavaju u iznosu od 251.000 kuna. Zbog trenda većeg ostvarenja prihoda po osnovi zakupnine za poslovne prostore, naknade za eksploataciju mineralnih sirovina, te naknade za elektroničku komunikacijsku infrastrukturu se ukupno uvećavaju za 281.000,00 kuna, dok se za -30.000,00 kuna umanjuju prihodi od financijske imovine.

Prihodi od upravnih i administrativnih pristojbi, pristojbi po posebnim propisima i naknade (skupina 65) se umanjuju za ukupno -6.410.243,88 kuna, od čega se za - 6.400.000,00 kuna umanjuje ukupni procijenjeni iznos „redovnih“ prihoda od komunalnog doprinosa i prihoda od komunalnog doprinosa za gradnju objekata u turističkim zonama ( Kuje 2). Prihod od komunalnih naknada se uvećava za 20.000,00 kuna.

Upravne i administrativne pristojbe i naknade se ukupno umanjuju u iznosu od -70.243,88 kuna. Umanjuje se naknada za „legalizaciju“ i naknada za uporabu javnih površina za -85.243,88 kuna, uz istovremeno uvećanje boravišne pristojbe za 15.000,00 kuna.

Prihodi po posebnim propisima se ukupno uvećavaju za 40.000,00 kuna, glavninom zbog povećanog iznosa ostvarenih prihoda po osnovi naplaćenih općinskih kazni (nelegalno kampiranje).

Ukidaju se stavke planiranih donacija od pravnih i fizičkih osoba u iznosu od ukupno 55.000,00 kuna.

U proračunskom dijelu Računa financiranja uvećava se iznos na skupini 84 Primici od zaduživanja za 2.349.924,47 kuna iz razloga što je donesena odluka da se za potrebe realizacije kapitalne investicije Izgradnje i opremanja dječjeg vrtića u Ližnjanu, Općina Ližnjan-Lisignano dugoročno zaduži za 10.693.684,70 kuna umjesto za prethodno planiranih 8.343.760 kuna. Navedeno povećanje potrebnih sredstava kreditnog zaduženja je posljedica nepovoljnih uvjeta na tržištu nabave građevinskih usluga i radova, gdje je na provedenom postupku javne nabave za izgradnju vrtića u Ližnjanu postignuta najpovoljnija ponuda u iznosu od 9.245.890,82 kune umjesto ranije planiranih 7.305.948,98 kuna. Jednako tako, uvećava se procijenjeni iznos za opremanje dječjeg vrtića na 1.222.793,88 kuna temeljem revidiranih iznosa stavki troškovnika, te procijenjeni iznos naknade za usluge nadzora nad izgradnjom vrtića.

Slijedom zakonskih odredbi potrebno je ishoditi suglasnost za zaduživanje od Ministarstva financija, odnosno Vlade Republike Hrvatske.

# RASHODI I IZDACI

Promjene na rashodovnoj strani proračuna u ukupnom iznosu od -7.414.369,41 kuna raspoređene su na stavkama rashoda za 2019. godinu u Posebnom dijelu proračuna kako slijedi:

* **U glavi 001 01 - Jedinstveni upravni odjel** uvećavaju se ukupno potrebna sredstva u iznosu od 46.750,00 kuna. Vrše se preraspodjele, te uvećanja i umanjenja na način da se uvećavaju potrebna sredstva za materijalne izdatke u iznosu od 71.750,00 kuna. ( -5.000 smanjenje naknade troškova zaposlenima, uvećanje od 7.000,00 za materijal i energiju, uvećanje od 66.750,00 kuna za usluge, sredstva za ostale nespomenute rashode za 3.000,00 kuna. Umanjuju se rashodi za nabavu dugotrajne imovine za - 25.000,00 kuna .
* **U glavi 001 03 - Predstavničko tijelo**  umanjuju se ukupno potrebna sredstva za -79.400,00 kuna budući se smanjuju iznosi na planiranim stavkama naknada članovima i radnim tijelima za -20.000,00 kuna, troškovi izbora za -59.000,00 kuna, dok se istovremeno evidentira kao prihod te kao rashod realizirana Odluka o prijenosu vlasništva poslovnog udjela Općine Ližnjan-Lisignano u VSI Butoniga u vlasništvo tvrtke Vodovod Pula d.o.o. u iznosu od 34.600,00 kuna. U Aktivnosti Mjesne samouprave umanjuju se potrebna sredstva za naknade članovima te za rad mjesnih odbora u ukupnom iznosu od -35.000,00 kuna.
* **U glavi 001 04 - Društvene djelatnosti**  ukupno se umanjuju potrebna sredstva za  -77.266,88 kn. Vrše se izmjene i preraspodjele na programima i aktivnostima kako slijedi:
* Umanjenje iznosa za pred financiranje troškova pripreme dokumentacije, nadzor i troškovnike za Dječji vrtić Bubamara u iznosu od -93.266,88 kuna .
* Uvećanje i preraspodjela sredstava u aktivnosti Javne potrebe u kulturi za ukupno 30.000,00 kuna, gdje se vrše izmjene na način da se ukida stavka za oblikovanje i tiskanje „Ližnjanskog zbornika“ u iznosu od -70.000,00 kuna, dok se stavka rashoda za sufinanciranje i organiziranje kulturno-umjetničkih manifestacije uvećava za 100.000,00 kuna .
* U aktivnosti Javnih potreba u sportu mijenja se ekonomska klasifikacija rashoda za naknade povjerenstvu za provedbu natječaja u iznosu od 10.000,00 kuna koje je su isplaćene putem donacije nositelju provedbe - sportskoj zajednici.
* U programu Socijalne skrbi izvršene su izmjene i preraspodjele te su sredstva ukupno umanjena za -14.000,00 kuna.
* **U glavi 001 05 - Gospodarstvo i javno zdravstvo**  uvećavaju se sredstva za kapitalne pomoći Pulaprometu za 13.198,00 kuna .

* **U glavi 6 - Komunalne djelatnosti** izvršene su najveće i najznačajnije izmjene. Predlaže se preraspodjela stavki i ukupno umanjenje rashoda za -7.372.650,53 kune.
  1. Sukladno predloženim izmjenama i dopunama programa održavanja objekata i uređaja komunalne infrastrukture za 2019. godinu predlaže se :
* povećanje izdataka za program održavanja javne rasvjete u ukupnom iznosu od 120,000,0 kuna. Izvorno su planirani manji troškovi za električnu energiju koji bi se postigli uvođenjem ESCO modela javne rasvjete, no kako navedeni model nije još zaživio, to je bilo potrebno opet uvećati navedenu stavku, kao i stavku za redovito održavanje rasvjetnih tijela.
* povećanje izdataka za program održavanja nerazvrstanih cesta u ukupnom iznosu od 300.000,00 kuna od čega se na usluge košnje puteva posebnim strojevima (bočno i malčiranje) odnosi 200.000,00 kuna dok se na održavanje nerazvrstanih cesta odnosi 100.000,00 kuna
* povećanje iznosa za program održavanja koji se odnosi na čišćenje javnih površina za ukupno 223.800,00 kuna
* povećanje iznosa za održavanje općinskih zgrada i ostalih objekata u iznosu od 85.000,00 kuna
* umanjenje, odnosno ukidanje planske stavke za zamjenu rasvjetnih tijela javne rasvjete - LED rasvjete prema ESCO modelu za -200.000,00 kuna
* povećanje izdataka za program rada Vlastitog pogona za 26.000,00 kuna potrebnih za nabavu opreme i agregata .

1. Sukladno predloženim izmjenama i dopunama Programa gradnje objekata i uređaja komunalne infrastrukture za 2019.g. predlaže se

* Povećanje izdataka Programa građenja i uređenja ostalih objekata (zgrade, poslovni objekti, vrtići, škole) u vlasništvu Općine Ližnjan u ukupnom u iznosu od 1.938.174,47 kuna.

Vrše se izmjene i preraspodjele kako slijedi: ukidanje stavke ulaganja u uređenje mjesne ambulante Šišan (-250.000,00); povećanje stavki za uređenje prostora u zgradi škole u Šišanu za 250.000,00 kn; ukidanje stavke uređenja male vijećnice u zgradi općine (-400.000,00 kn) te povećanje rashoda u iznosu od 60.000 kuna za ostale objekte.

Kod Projekta izgradnje i opremanja dječjeg vrtića u Ližnjanu , kao što je i prethodno navedeno mijenjaju se :

Kapitalni projekt K100040 Izgradnja dječjeg vrtića u Ližnjanu – povećanje stavke za 1.939.941,84 kune - slijedom nepovoljnih uvjeta na tržištu nabave građevinskih usluga i radova, gdje je na provedenom postupku javne nabave za izgradnju vrtića u Ližnjanu postignuta najpovoljnija ponuda u iznosu od 9.245.890,82 kune umjesto ranije planiranih 7.305.948,98 kuna ;

Kapitalni projekt K100041 Opremanje dječjeg vrtića u Ližnjanu – povećanje stavki za 352.482,63 kune, slijedom revidiranih stavki troškovnika potreban je ukupni iznos od 1. 222.793,88 kuna; te Kapitalni projekt K100042 Priprema dokumentacije, nadzor nad gradnjom – uvećanje stavki za 68.750,00 kuna potrebnih za veći iznos rashoda za nadzor nad izgradnjom vrtića u Ližnjanu.

Rashodi za aktivnost otplate kredita za vrtić u Ližnjanu se umanjuju za -83.000,00 kuna budući se neće ostvariti do konca godine.

* Značajno smanjenje izdataka u programu Izgradnje nerazvrstanih cesta u ukupnom iznosu od -7.179.375 ,00 kuna odnosi se glavninom na ukidanje stavke Izgradnja prometnice do turističkih zona Kuje 2 i Kargadur (-7.150.000,00 kn), troškovi izrade projektne dokumentacije za navedenu prometnicu će se realizirati (180.625,00 kn)
* Smanjenje izdataka u programu izgradnje Javnih površina u iznosu od – 2.915.000,00 kuna se odnosi na umanjenje planirane stavke za izgradnju reciklažnog dvorišta u iznosu od -2.500.000,00 kuna, evidentiranje nove stavke za privremeno sabirno dvorište u iznosu od 200.000,00 kuna, te preraspodjele i umanjenja na ostalim stavkama u iznosu od -615.000,00 kuna kako je prezentirano u tekstu izmjena navedenog programa.
* Povećanje potrebnih sredstava za izgradnju i rekonstrukciju na općinskim grobljima u iznosu od 300.000 kuna
* Smanjenje potrebnog iznosa za izgradnju javne rasvjete za -50.000,00 kuna
* Preraspodjela i uvećanje stavki rashoda za građenje druge komunalne infrastrukture za ukupno 108.750,00 kuna
* Umanjenje stavke povrata komunalnog doprinosa iz ranijih godina za -50.000,00 kuna.

1. U programu prostorno planiranje i zaštita okoliša, aktivnosti zaštite okoliša, uvećava se iznos za sanaciju divljih deponija za 10.000,00 kuna, umanjuje se iznos naknade za zbrinjavanje na Kaštijunu za -110.000,00 kuna, uvodi se nova stavka poticajne naknade za smanjenje miješanog komunalnog otpada u iznosu od 20.000,00 kuna.

* **U glavi 001 07 - Vatrogasne djelatnosti** uvećavaju se potrebna sredstva za 55.000,00 kuna za financiranje vatrogastva.

**Izmjene i dopune stavaka iz Posebnog dijela Proračuna dodatno su i detaljno obrazložena kroz predložene Druge** **izmjene i dopune Programa gradnje objekata i uređaja komunalne infrastrukture, Druge** **izmjene i dopune Programa održavanja objekata i uređaja komunalne infrastrukture za 2019.g. , Izmjene i dopune društvenog programa, Izmjene i dopune Socijalnog programa, te Izmjene i dopune gospodarskog i javno zdravstvenog programa za 2019.g.**

U Ližnjanu, 22.10.2019.g.