Na temelju članaka 19. i 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15 i 123/17), članka 22. Statuta Općine Ližnjan - Lisignano („Službene novine Općine Ližnjan - Lisignano“ broj 05/09, 01/13, 2A/17, 05/19 i 06/19), članka 72. Zakona o komunalnom gospodarstvu („Narodne novine“ broj 68/18 i 110/18) i članka 30. Zakona o vodama („Narodne novine“ broj 66/19), Općinsko vijeće Općine Ližnjan-Lisignano na svojoj 22. redovnoj sjednici održanoj dana 30. listopada 2019. godine, donosi:

**2. IZMJENE I DOPUNE**

**PROGRAMA ODRŽAVANJA KOMUNALNE INFRASTRUKTURE**

**U OPĆINI LIŽNJAN-LISIGNANO ZA 2019. GODINU**

**Članak 1.**

Ovom odlukom mijenja se i dopunjuje Program održavanja komunalne infrastrukture u Općini Ližnjan-Lisignano za 2019. godinu (KLASA:363-01/18-01/34, URBROJ: 2168/03-04-18-1 od 20.12.2018. godine, Službene novine Općine Ližnjan - Lisignano broj 11/18) te 1. Izmjene i dopune Programa održavanja komunalne infrastrukture u Općini Ližnjan-Lisignano za 2019. godinu (KLASA: 363-01/18-01/34, URBROJ: 2168/03-04-19-2 od 24.07.2019. godine, Službene novine Općine Ližnjan – Lisignano broj 05/19).

**Članak 2.**

U Programu održavanja komunalne infrastrukture u Općini Ližnjan-Lisignano za 2019. godinu, članak 3. mijenja se i glasi:

1. **ODRŽAVANJE ČISTOĆE U DIJELU KOJI SE ODNOSI NA ČIŠĆENJE JAVNIH POVRŠINA**

Program održavanja čistoće u dijelu koji se odnosi na čišćenje javnih površina obuhvaća strojno i ručno pometanje javnih površina (redovno čišćenje trgova, pješačkih staza, otvorenih odvodnih kanala, dječjih igrališta, javnih prometnih površina, te javnih cesta koje prolaze kroz naselja), pražnjenje košarica za otpatke, akcije sakupljanja glomaznog otpada, te hitne intervencije (intervencije nakon nevremena i prometnih nezgoda).

Planirani obim radova na održavanju čistoće u dijelu koji se odnosi na čišćenje javnih površina na području Općine Ližnjan - Lisignano u 2019. godini:

|  |  |  |  |  |
| --- | --- | --- | --- | --- |
| R.B. | Naziv | Program održavanja za 2019. | Promjena | Novi iznos |
| 1. | Strojno i ručno pometanje | 340.000,00 | 25.000,00 | 365.000,00 |
| 2. | Pražnjenje košarica za otpatke | 27.200,00 | -7.200,00 | 20.000,00 |
| 3. | Akcije sakupljanja glomaznog otpada | 70.000,00 | 180.000,00 | 250.000,00 |
| 4. | Hitne intervencije | 15.000,00 | 0,00 | 15.000,00 |
|  | **UKUPNO** | 452.200,00 | 197.800,00 | 650.000,00 |

**Članak 3.**

U Programu održavanja komunalne infrastrukture u Općini Ližnjan-Lisignano za 2019. godinu, članak 5. mijenja se i glasi:

1. **ODRŽAVANJE NERAZVRSTANIH CESTA**

Program održavanja nerazvrstanih cesta podrazumijeva parcijalno (sanacija oštećenih asfaltnih i kamenih površina, udarnih rupa, ulegnuća, održavanje makadamskih površina) i pojačano održavanje prometnica (zamjena dotrajalog habajućeg sloja kolničke konstrukcije sa svim potrebnim predradnjama, zamjena i popravci rubnjaka, te izrada kompletnih asfaltnih zastora na kolnicima i nogostupima).

Planirani obim radova na održavanju nerazvrstanih cesta na području Općine Ližnjan - Lisignano u 2019. godini:

|  |  |  |  |  |
| --- | --- | --- | --- | --- |
| R.B. | Naziv | Program održavanja za 2019. | Promjena | Novi iznos |
| 1. | Sanacija makadamskih puteva u svim naseljima, popravak asfaltnog zastora i sanacija udarnih rupa u svim naseljima | 550.000,00 | 100.000,00 | 650.000,00 |
| 2. | Košnja puteva posebnim strojevima | 50.000,00 | 200.000,00 | 250.000,00 |
| 3. | Hitne intervencije | 50.000,00 | 0,00 | 50.000,00 |
|  | **UKUPNO** | 650.000,00 | 300.000,00 | 950.000,00 |

**Članak 4.**

U 1. Izmjenama i dopunama Programa održavanja komunalne infrastrukture u Općini Ližnjan-Lisignano za 2019. godinu, članak 7. mijenja se i glasi:

1. **ODRŽAVANJE JAVNE RASVJETE**

Održavanje javne rasvjete podrazumijeva upravljanje i održavanje instalacija javne rasvjete, uključujući podmirivanje troškova električne energije za rasvjetljavanje površina javne namjene.

Planirani obim radova na održavanju javne rasvjete na području Općine Ližnjan - Lisignano u 2019. godini:

|  |  |  |  |  |
| --- | --- | --- | --- | --- |
| R.B. | Naziv | 1. Izmjene i dopune Programa | Promjena | Novi iznos |
| 1. | Javna rasvjeta – redovno održavanje | 100.000,00 | 50.000,00 | 150.000,00 |
| 2. | Utrošak javne rasvjete | 300.000,00 | 70.000,00 | 370.000,00 |
| 3. | Zamjena rasvjetnih tijela javne rasvjete – LED rasvjeta prema ESCO modelu | 200.000,00 | -200.000,00 | 0,00 |
|  | **UKUPNO** | 600.000,00 | -80.000,00 | 520.000,00 |

**Članak 5.**

U 1. Izmjenama i dopunama Programa održavanja komunalne infrastrukture u Općini Ližnjan-Lisignano za 2019. godinu, članak 8. mijenja se i glasi:

1. **REKAPITULACIJA**

Ukupno planirana sredstva za održavanje komunalne infrastrukture u Općini Ližnjan-Lisignano za 2019. godinu iznose kako slijedi:

|  |  |  |  |  |
| --- | --- | --- | --- | --- |
| R.B. | UKUPNA REKAPITULACIJA | 1. Izmjene i dopune Programa | Promjena | Novi iznos |
| 1. | Održavanje sustava odvodnje oborinskih voda | 0,00 | 0,00 | 0,00 |
| 2. | Održavanje čistoće u dijelu koji se odnosi na čišćenje javnih površina | 452.200,00 | 197.800,00 | 650.000,00 |
| 3. | Održavanje javnih zelenih površina | 595.130,00 | 0,00 | 595.130,00 |
| 4. | Održavanje nerazvrstanih cesta | 650.000,00 | 300.000,00 | 950.000,00 |
| 5. | Održavanje groblja | 40.000,00 | 0,00 | 40.000,00 |
| 6. | Održavanje javne rasvjete | 600.000,00 | -80.000,00 | 520.000,00 |
|  | **UKUPNO** | 2.337.330,00 | 417.800,00 | 2.755.130,00 |

Za ostvarenje ovih Izmjena i dopuna, temeljem procijenjenih troškova po djelatnostima, potrebna su financijska sredstva u iznosu od 2.755.130,00 kuna, a osigurat će se iz sljedećih prihoda:

* 1.270.000,00 kuna - iz komunalne naknade
* 759.130,00 kuna - iz komunalnog doprinosa
* 240.000,00 kuna - iz naknade za korištenje javnih površina
* 100.000,00 kuna - godišnja naknada za grobno mjesto
* 150.000,00 kuna - iz naknade za eksploataciju mineralnih sirovina
* 55.000,00 kuna - iz naknade za koncesijska odobrenja
* 181.000,00 kuna - iz naknade za elektroničku komunikacijsku infrastrukturu.

**Članak 6.**

Ostali članci Programa i 1. izmjena i dopuna Programa održavanja komunalne infrastrukture u Općini Ližnjan-Lisignano za 2019. godinu ostaju nepromijenjeni.

**Članak 7.**

Ove 2. Izmjene i dopune Programa stupaju na snagu osmog dana od objave u „Službenim novinama Općine Ližnjan-Lisignano“.

KLASA: 363-01/18-01/34

UR.BROJ: 2168/03-04-19-3

Ližnjan, 30. listopada 2019. godine

OPĆINSKO VIJEĆE OPĆINE LIŽNJAN-LISIGNANO

PREDSJEDNIK

**Saša Škrinjar**

**O B R A Z L O Ž E N J E**

**I. PRAVNI TEMELJI ZA DONOŠENJE AKTA**

Pravni temelji za donošenje ovog akta su:

* Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19)
* Statut Općine Ližnjan - Lisignano („Službene novine Općine Ližnjan - Lisignano“ broj 05/09, 01/13, 2A/17, 05/19 i 06/19)
* Zakon o komunalnom gospodarstvu („Narodne novine“ broj 68/18 i 110/18)
* Zakon o vodama („Narodne novine“ broj 66/19).

**II. OSNOVNA PITANJA I PRIKAZ STANJA**

Predstavničko tijelo jedinice lokalne samouprave, u skladu s predvidivim sredstvima i izvorima financiranja donijelo je program održavanja komunalne infrastrukture.

Uslijed ukazane potrebe izrađen je prijedlog izmjena i dopuna Programa održavanja komunalne infrastrukture za 2019. godine.

Predloženim Izmjenama i dopunama Programa održavanja komunalne infrastrukture utvrđuju se opis i opseg poslova održavanja objekata i uređaja komunalne infrastrukture s procjenom pojedinačnih troškova po djelatnostima, te iskaz financijskih sredstava potrebnih za ostvarivanje Programa i naznakom izvora financiranja sukladno obvezama koje nalaže Zakon o komunalnom gospodarstvu.

**III. FINANCIJSKA SREDSTVA**

Sredstva za provođenje II. izmjena i dopuna Programa održavanja komunalne infrastrukture osigurana su II. izmjenama i dopunama Proračuna Općine Ližnjan - Lisignano za 2019. godinu.

**NAČELNIK**

**Marko Ravnić, mag. iur.**