REPUBLIKA HRVATSKA

ISTARSKA ŽUPANIJA

OPĆINA LIŽNJAN-LISIGNANO

Općinsko Vijeće

Temeljem članka 19. Zakona o lokalnoj i područnoj (regionalnoj) samoupravi (N.N. br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17), odredbi članka 6., Zakona o socijalnoj skrbi (N.N. br. 157/13, 152/14, 99/15, 16/17, 130/17,), članka 22. Statuta Općine Ližnjan-Lisignano (Službene novine Općine Ližnjan-Lisignano br.05/09- pročišćeni tekst, 02/13, 2A/17,5/19,6/19), u svezi s člankom 40. Odluke o socijalnoj skrbi Općine Ližnjan-Lisignano (Službene novine Općine Ližnjan-Lisignano br. 04/11), na prijedlog Načelnika Općine Ližnjan-Lisignano, Općinsko Vijeće Općine Ližnjan-Lisignano, na svojoj 22. redovnoj sjednici, od \_\_\_\_. 10. 2019. godine u prostorijama općinske vijećnice Općine Ližnjan-Lisignano, donosi

**PRVE**

**IZMJENE I DOPUNE**

**SOCIJALNOG PROGRAMA OPĆINE LIŽNJAN-LISIGNANO**

**ZA 2019. GODINU**

**I.**

Općina Ližnjan-Lisignano u okviru svog samoupravnog djelokruga osigurava lokalne potrebe stanovnika u oblasti socijalne skrbi. Socijalni program za 2019. godinu donesen je na 16. redovnoj sjednici Općinskog Vijeća Općine Ližnjan-Lisignano 20.12.2018. godine kao sastavnica Proračuna za 2019. godinu, te je isti objavljen u Službenim novinama Općine Ližnjan-Lisignano br.11/18. Istim programom utvrđene su pojedine mjere te ukupni obujam provođenja za 2019. godinu.

**II.**

Za ostvarenje Socijalnog programa Općine Ližnjan-Lisignano u 2019. godini u proračunu općine planirana su sredstva u visini od 1.421.900,00 kuna od čega je 1.069.700,00 kuna predviđeno za ostvarenje općinskih programa, među kojima su predviđena sredstva u visini od 70.000,00 kuna za jednokratne materijalne pomoći stanovništvu u novcu.

Tijekom proračunske godine u prvih šest mjeseci došlo je do povećanja broja korisnika sukladno utvrđenim mjerilima socijalne politike-Socijalnim programom, a samim tim i do polugodišnjeg povećanja izdataka novčanih sredstava u odnosu na isto razdoblje prošle proračunske godine. Na programskoj proračunskoj poziciji 400, aktivnost A100400, konto 3721/R110 usvojenim planom je utvrđen iznos od 70.000,00 kuna a za prvih 6 mjeseci utrošeno je 56.714,22 kune odnosno 81%, a do 30. 09. 2019. godine izvršenje je bilo 70.443,59 kuna.

**III.**

Sukladno utvrđenju iz stavka 2. točke II., predlaže se izvršenje izmjena visine potrebnih sredstava za izvršenje općinskih programa, kako slijedi:

**ZA TOČKU II. 11. - POMOĆ OSIGURANJEM DODATNE MATERIJALNE ZAŠTITE**:

**Pod točku 11.1.-korisnicima socijalnog programa Općine i socijalno ugroženom stanovništvu te osobama koje se nađu u stanju socijalno-zaštitne potrebe putem jednokratne materijalne pomoći,**

u dijelu

* Za mjeru navedenu u pod točki 11.1 Socijalnog programa Općine Ližnjan-Lisignano za 2019. godinu ukupno je planirano 70.000,00 kuna,

Izvrši izmjena tako da se brojčani iznos 70.000,00 zamjenjuje sa brojčanim iznosom **90.000,00,** tako da u konačnici ista alineja glasi:

* **Za mjeru navedenu u pod točki 11.1 Socijalnog programa Općine Ližnjan-Lisignano za 2019. godinu ukupno je planirano 90.000,00 kuna.**

**na način da se izvrši povećanje:**

* za jednokratnu materijalnu pomoć, planirano je 70.000,00 kuna – nominalno **povećanje** iznosi 2**0.000,00 kuna ili indeksno, što za izvršenje socijalne mjere na godišnjoj razini daje sveukupni iznos od 90.000,00 kuna,**

**te**

**istovremeno smanjenje planiranih iznosa proračunskih sredstava prema pojedinim pozicijama, kako slijedi:**

* Aktivnost A100400, broj konta 3721, pozicija R109- Novčane potpore za novorođenu djecu- planirano je 75.000,00 kuna- nominalno se **smanjuje za 20.000,00 kuna, što za izvršenje socijalne mjere na godišnjoj razini daje sveukupni iznos od 55.000,00 kuna.**  devetomjesečna realizacija iznosi 34.500,00 kuna, tako da za izvršenje programa do kraja godine preostaje 20.500,00 kuna,

nadalje

* mjera navedena u pod točki 11.2 u Socijalnom programu Općine Ližnjan-Lisignano za 2019. godinu za koju je ukupno planirano 20.000,00 kuna**,**

te alineja

* Za mjeru navedenu u pod točki 11.2 u Proračunu Općine Ližnjan-Lisignano za 2019. godinu ukupno je planirano 20.000,00 kuna.

**u potpunosti se brišu.**

* **mjera iz točke** **4. – POMOĆ PRI PODMIRENJU TROŠKOVA STANOVANJA** Socijalnog programa Općine Ližnjan-Lisignano za 2019. godinu mijenja se na način da se u stavku 2. brojčani iznos od 75.000,00 **mijenja sa brojčanim iznosom 81.000,00, tako da u konačnici izmijenjeni stavak 2., glasi:**

Za mjeru pomoći pri podmirenju troškova stanovanja u Proračunu Općine Ližnjan-Lisignano za 2019. godine **ukupno je planirano 81.000,00 kuna.**

Ukupna sredstva potrebna za ostvarenje Socijalnog programa Općine Ližnjan za 2019. mijenjaju u ukupnom iznosu te ista iznose **1.407.900,00** **kuna,** od čega je **1.055.900,00 kuna** predviđeno za ostvarenje općinskih programa**.**

**III.**

Ostale odredbe Socijalnog Programa Općine Ližnjan-Lisignano za 2019. godinu ostaju ne izmijenjene sukladno prvotnom planu.

Ove izmjene i dopune Programa stupaju na snagu danom donošenja a objavit će se u „Službenim novinama Općine Ližnjan-Lisignano“ .

KLASA: 550-01/19-01/

URBROJ: 2168/03-01-19-1

Ližnjan-Lisignano, 22.10.2019. godine

Predsjednik Općinskog Vijeća

Općine Ližnjan-Lisignano

Saša Škrinjar

O B R A Z L O Ž E NJ E

**I Temelj donošenja izmjena i dopuna Socijalnog Programa**

Osnova donošenja ovih izmjena i dopuna socijalnog programa Općine Ližnjan za 2019. godinu temelji se na članku 19. Zakona o lokalnoj i područnoj (regionalnoj) samoupravi (“Narodne novine”, br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15,123/17 ), članka 6. Zakona o socijalnoj skrbi (''Narodne novine'', broj 157/13, 152/14, 99/15, 16/17, 130/17).

Navedenim se pravnim izvorima utvrđuju poslovi iz samoupravnog djelokruga općine između kojih se navodi: osiguranje lokalne potrebe stanovnika u oblasti socijalne skrbi i javnog zdravlja, te se odredbama Zakona o socijalnoj skrbi utvrđuje mogućnost da jedinica lokalne samouprave na svom području pored zakonom utvrđenog obveznog kruga poslova predvidi i druge oblike socijalne pomoći i njihove iznose iznad utvrđenih standarda kroz svoje Odluke o Socijalnoj skrbi i kroz godišnje socijalne programe/ planove.

**II Svrha donošenja izmjena i dopuna Socijalnog Programa**

Sadržaj i obim socijalnog programa općine uvjetovan je zakonskim osnovama te planiranim proračunskim sredstvima kao i načinom njegovog provođenja. Sukladno odredbama Zakona jedinica lokalne samouprave u provođenju godišnjeg socijalnog programa razmjenjuje podatke o korisnicima sa Centrom za Socijalnu skrb.

Donošenjem izmjena i dopuna socijalnog programa općine za tekuću godinu osigurava se na lokalnom nivou kontinuitet cjelogodišnjeg izvršenja svih utvrđenih vidova socijalne pomoći utemeljene na Odluci koja obuhvaća veći broj osoba od korisnika zakonskih vidova pripomoći sa područja općine a koji ista ostvaruju kroz područni centar za socijalnu skrb. Broj Korisnika pomoći od početka godine povećava se prvenstveno i to strukturno u starijoj populaciji zbog povećanja troškova života. Tijekom prvih šest mjeseci ove proračunske godine došlo je do povećanja broia korisnika općinskog programa- **POMOĆ OSIGURANJEM DODATNE MATERIJALNE ZAŠTITE,** te samim tim do povećanja utroška predviđenih materijalnih sredstava u prvih 6 mjeseci što je i vidljivo iz proračunskog izvješća – za prvih šest mjeseci 2019. godine za razdoblje od 01.01.-30.06. 2019. godine u kojem se u glavi 00104, program 0400 Socijalna skrb u aktivnosti A100400 na poziciji – konto 3721., R110 – JEDNOKRATNE POMOĆI SOCIJALNO UGROŽENIMA usvojenim proračunom bilo predviđeno na godišnjoj razini iznos od 70.000,00 kuna, a sama realizacija za prvih 6 mjeseci iznosi 56.714,22 kune što predstavlja indeks ostvarenja od 81,02 %, a tijekom naredna tri mjeseca do 30.09. 2019. godine došlo je do nominalnog prebačaja izvršenja prvotnog plana te nominalno izvršenje iznosi 70.443,59 kuna, što daje indeks od 108 % te je potrebno izvršiti povećanje planiranih sredstava kako bi se program proveo do kraja proračunske godine. S toga se predlaže smanjenje sredstava u glavi 00104, program 0400 Socijalna skrb u aktivnosti A100400 sa broja konta 3721, pozicije R109- Novčane potpore za novorođenu djecu- na kojoj je planirano 75.000,00 kuna za 20.000,00 kuna. Devetomjesečna realizacija iznosi 34.500,00 kuna. Isti program se nominalno **smanjenje za 20.000,00 kuna,** tako da za izvršenje programa po izmjeni prvobitnog plana predviđena su ukupna sredstva na godišnjoj razini od 55.000,00 kuna, trenutna realizacija iznosi 34.500,00 kuna tako da dokraja godini je za očekivati da će preostala sredstva u visini od 20.500,00 kuna udovoljiti izvršenju programa imajući u vidu da se u prvih 9 mjeseci rodilo 21 dijete što predstavlja na mjesečnoj bazi 2,3 djeteta. S toga se, može predvidjeti da bi do kraja godine bilo očekivano još 9-ro novorođene djece, a što bi preostala sredstva u visini od 20.500,00 kuna omogućila izvršenje programa do kraja godine.

Nadalje sukladno uputi Ministarstva za demografiju, obitelj, mlade i socijalnu politiku postupak priznavanja prava i isplate naknade troškova ogrijeva provodi se u suradnji sa centrima za socijalnu skrb. **S toga se i predlaže brisanje mjere 11.2. i alineje.**

U svezi mjere 4. – POMOĆ PRI PODMIRENJU TROŠKOVA STANOVANJA predlaže se povećanje mjere za 6.000,00 kuna iz općih prihoda proračuna u cilju cjelogodišnjeg izvršenja mjere.

**III** FINANCIRANJE

Za ostvarenje Socijalnog programa Općine Ližnjan-Lisignano u 2019. godini ovim izmjenama i dopunama nisu predviđena dodatna sredstva, ista će se preraspodijeliti sa navedenih pozicija tako da ukupna sredstva potrebna za ostvarenje Socijalnog programa Općine Ližnjan za 2019. smanjuju se u ukupnom iznosu te ista iznose **1.407.900,00** **kuna,** od čega je **1.055.900,00 kuna** predviđeno za ostvarenje općinskih programa do kraja godine**.**