Temeljem članka 19. Zakona o lokalnoj i područnoj (regionalnoj) samoupravi (N.N. br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17), članka 22. Statuta Općine Ližnjan-Lisignano (Službene novine Općine Ližnjan-Lisignano br.05/09- pročišćeni tekst, 02/13, 2A/17,5/19,6/19), radi uravnoteženja sufinanciranja javnih potreba u Općini Ližnjan-Lisignano za 2019. godinu, na prijedlog Općinskog Načelnika, Općinsko Vijeće Općine Ližnjan-Lisignano, na svojoj 22. redovnoj sjednici, održanoj \_\_. listopada 2019. godine u prostorijama općinske vijećnice Općine Ližnjan-Lisignano, donosi

**PRVE**

**IZMJENE I DOPUNE**

**DRUŠTVENOG PROGRAMA OPĆINE LIŽNJAN-LISIGNANO**

**ZA 2019.GODINU**

Članak 1.

Društveni program obuhvaća:

1. Program javnih potreba u predškolskom odgoju
2. Program javnih potreba u školstvu
3. Program javnih potreba u kulturi
4. Program javnih potreba u sportu
5. Programe neprofitnih organizacija, stranaka i ustanova

Članak 2.

Tijekom proračunske godine izvršenje pojedinih sastavnica Društvenog Programa, ukazuje na potrebu izmjena prvotnog plana u cilju uravnoteženja dosadašnjeg izvršenja kako samih programa tako i sredstava potrebnih za njihovo izvršenje do kraja godine i to kako slijedi:

Tijekom proračunske godine došlo je do izmjena obujma prava posebnih sastavnica Društvenog Programa i to kako slijedi:

U članku 2., točci :

**1.1.3**, Kapitalni projekti u alineji priprema dokumentacije, nadzor nad gradnjom i sl. broj 180.266,88 **zamjenjuje se sa brojem 87.000,00** na osnovu smanjenja sredstava za potrebe izvršenja ovog zadatka i to za nominaln iznos od 93.266.99 kuna, što predstavlja indeksno smanjenje od 51,74%.,

U članku 4., stavak 2., alineja 3.1. koja glasi:

„Sufinanciranje i organiziranje kulturno-umjetničkih manifestacija i sl. 250.000,00 kn **mijenja se** na način da se broj „250.000,00“ zamjenjuje brojem **350.000,00, te u konačnici**

**izmijenjena alineja glasi:**

**3.1. Sufinanciranje i organiziranje kulturno-umjetničkih manifestacija i sl 350.000,00 kn**

što u odnosu na prvotni plan predstavlja nominalno povećanje od 100.000,00 kuna odnosno indeksno od 40% vidljivo u proračunskoj poziciji Program 0300 Aktivnost A300006 Pozicija R093.

**nadalje**

u članku 4., stavak 2., alineja 3.3. koja glasi:

**„3.3. Oblikovanje i tiskanje“Ližnjanskog zbornika- 70,000kn“** - **u potpunosti se briše**

A sredstva se alociraju za potrebe uravnoteženja izvršenja ostalih sastavnica programa, dijelom na konto 32 – materijalni rashodi, a preostali dio za program alineje 3.1. dok ostali dio sredstava potrebnih za povećanje sredstava se namiče iz općih proračunskih prihoda. Navedene izmjene i dopune proračunskih pozicija zasnovane su na promjenama manifestacija u organizaciji Turističke Zajednice Općine Ližnjan- Lisignano.

Članak 3.

U konačnici u članku 4., stavku 2., brojka „430.000,00“ **zamjenjuje se brojkom** **460.000,00, tako da izmijenjeni stavak 2. glasi:**

**„ Za navedeni program planira se 460.000,00 kuna u proračunu za 2019. godinu**

**Sredstva su namjenjena za:**

**3.1. Sufinanciranje i organiziranje kulturno-umjetničkih manifestacija i sl.350.000,00 kn**

**3.2. Tiskanje knjige „Ližnjanski nogomet“ 40.000,00kn**

**3.4. Javne potrebe u kulturi-sufinanciranje programa udruga 70.000,00kn**

Članak 4.

Sveukupni potrebiti iznos za ostvarenja Društvenog programa po izmjenama i dopunama na godišnjoj razini iznosi 11.064.404,46 kuna, što predstavlja nominalno smanjenje od 77,266,88 kuna odnosno indeksno smanjenje od 0,69%. Sredstva su osigurana u proračunu uravnoteženjem proračunskih stavki, što je u okviru zakonom utvrđenih kriterija.

Članak 5.

Ostale odredbe Društvenog Programa Općine Ližnjan-Lisignano za 2019. godinu ostaju ne izmijenjene sukladno planu.

Članak 6.

Ove izmjene i dopune Programa stupaju na snagu danom donošenja a objavit će se u „Službenim novinama Općine Ližnjan-Lisignano“ .

KLASA: 500-01/19-01/

URBROJ: 2168/03-01-19-1

Ližnjan-Lisignano, \_\_.10.2019. godine

Predsjednik Općinskog Vijeća

Općine Ližnjan-Lisignano

Saša Škrinjar

Obrazloženje

Sukladno odredbama Zakona o financiranju javnih potreba u kulturi a poglavito članka 7. Zakona ( N.N. br. 47/90, 27/93, 38/09, ), program javnih potreba u kulturi temelji se na poticanju tradicionalnih kulturnih manifestacija i programa koji su dio kulturnih sadržaja općine, poticanju djelovanja lokalnih kulturno-umjetničkih društava i stvaranje povoljnijih uvjeta za njihov rad, te poticanja glazbene produkcije i koncerata. Zbog uvećanog obujma programa tijekom godine a isti proizlazi iz suradnje sa TZ Ližnjan predviđeno je uvećanje proračunskih sredstava na poziciji- sufinanciranje kulturno-umjetničkih manifestacija i koncerata dok je na pozicijiOblikovanje i tiskanje“Ližnjanskog zbornika Općine Ližnjan-Lisignano, predviđeno umanjenje zbog neutrošenih sredstava. U odnosu na smanjenje sredstava za potrebe izrade planskih dokumenata ista se ne odnose direktno na djelatnost predškolskog odgoja te ista nije potrebno posebno obrazlagati.