Temeljem članka 19. Zakona o lokalnoj i područnoj samoupravi (NN 33/01, 60/01-vjerodostojno tumačenje, 129/05, 109/07, 125/08, **36/09, 150/11, 144/12, 19/13, 137/15,123/17** ), **članka** 22. Statuta Općine Ližnjan-Lisignano (Službene novine Općine Ližnjan-Lisignano br. 05/09-pročiš.tekst, 1/13, 2A/17,5/19,6/19) na prijedlog Općinskog Načelnika Općine Ližnjan-Lisignano, Općinsko Vijeće Općine Ližnjan-Lisignano, na \_\_\_ sjednici, održanoj \_\_\_.10.2019. godine donosi

**PRVE IZMJENE GOSPODARSKOG I JAVNO-ZDRAVSTVENOG PROGRAMA OPĆINE LIŽNJAN-LISIGNANO ZA 2019. GODINU**

Članak 1.

U Gospodarskom i javno-zdravstvenom programu Općine Ližnjan-Lisignano za 2019.g.(Sl. Novine Općine Ližnjan – Lisignano 11/18) ( u daljnjem tekstu Gospodarski program), mijenja se članak 1., stavak 1 i glasi:

„ Gospodarski i javno-zdravstveni program Općine Ližnjan-Lisignano sadrži programe javnih potreba u gospodarstvu i javnom zdravstvu. Za ostvarenje navedenog programa u 2019. godini Proračunom Općine Ližnjan-Lisignano potrebno je osigurati 1.011.048,00 kuna”

Članak 2.

U Gospodarskom programu, mijenja se članak 2. i glasi:

„ Zakonom o lokalnoj i područnoj (regionalnoj) samoupravi utvrđena je obaveza jedinica JLP(R)S za zadovoljavanjem potreba građana od lokalnog značaja u pojedinim djelatnostima. Zakonom o komunalnom gospodarstvu propisano je da su JLP(R)S dužne osigurati trajno i kvalitetno obavljanje komunalnih djelatnosti u koje spada i prijevoz putnika u javnom prometu.

Program potpora javnom prijevozu uključuje:

1.1. Kapitalna donacija tvrtki Pulapromet d.o.o. za pokriće očekivanog gubitka u iznosu od 539.898,00 kuna

Općina Ližnjan će u 2019. godini umjesto nekadašnjih subvencija javnog gradskog i prigradskog prometa, sukladno sklopljenom „Ugovoru o uslugama u javnom interesu i osiguranju javnog prijevoza u Gradu Puli, Općini Fažana, Općini Ližnjan i Općini Medulin za razdoblje od 2018. do 2027. godine” financirati iznos očekivanog gubitka tvrtke Pulapromet u iznosu od 539.898,00 kuna. „

Članak 3.

Ove prve izmjene Programa gospodarskog i javno-zdravstvenog programa Općine Ližnjan-Lisignano za 2019. godinu stupaju na snagu osam dana od objave u „Službenim novinama Općine Ližnjan-Lisignano.

Predsjednik Općinskog Vijeća

Općine Ližnjan-Lisignano

Saša Škrinjar

KLASA: 400-01/19-01/12

URBROJ: 2168/3-04-19-4

Ližnjan-Lisignano, \_\_\_\_.10.2019.g.

**O B R A Z L O Ž E N J E**

**I PRAVNA OSNOVA ZA DONOŠENJE AKTA**

Pravna osnova za donošenje akta sadržana je u članku 22. Statuta Općine Ližnjan-Lisignano (Službene novine Općine Ližnjan-Lisignano 05/09 – pročišćeni tekst, 01/13, 2A/17, 5/19, 6/19).

**II PRIKAZ STANJA I RAZLOZI ZA DONOŠENJE AKTA**

Sukladno Drugim izmjenama i dopunama Proračuna za 2019. godinu predlažu se Prve izmjene i dopune Gospodarskog i javno zdravstvenog programa za 2019.g. na način da se prvotno planirani iznos kapitalne pomoći tvrtki Pulapromet od 526.700, 00 kn usklađuje sa procijenjenim traženim iznosom sredstava dostavljenim od navedene tvrtke za 2019. godinu, a sve sukladno sklopljenom „Ugovoru o uslugama u javnom interesu i osiguranju javnog prijevoza u Gradu Puli, Općini Fažana, Općini Ližnjan i Općini Medulin za razdoblje od 2018. do 2027. godine“ Traži se financiranje iznosa očekivanog gubitka tvrtke Pulapromet d.o.o. za 2019.g. od 539.898,00 kuna.

**III TEKST PRIJEDLOGA AKTA**

Tekst prijedloga Prvih izmjena i dopuna Gospodarskog i javno zdravstvenog programa za 2019.g

**IV. SREDSTVA POTREBNA ZA PROVEDBU PROGRAMA**

Sredstva potrebna za realizaciju ove izmjene i dopune Programa gradnje objekata i uređaja komunalne infrastrukture osigurana su Drugim izmjenama i dopunama Proračuna Općine Ližnjan-Lisignano za 2019. godinu.

Slijedom navedenog predlaže se Općinskom vijeću Općine Ližnjan-Lisignano da ove Izmjene i dopune Programa raspravi i usvoji dostavljeni prijedlog.

NAČELNIK OPĆINE

LIŽNJAN-LISIGNANO

Marko Ravnić, mag.iur.